Η χρήση του αλκοόλ ως απόρροια κοινωνικής απομόνωσης, η περίπτωση της καραντίνας
Creators: name: Κύρτσου, Σοφία Γεωργίου
Publisher: name: Aristotle University of Thessaloniki
Year: 2023
Subjects: Αλκοόλ
Καραντίνα
Ψυχολογικές επιπτώσεις
Alcohol
Quarantine
Psychological effects

description: Τα μέτρα κοινωνικής απομόνωσης που πάρθηκαν παγκοσμίως με κυριότερο το lockdown, λόγω του COVID-19, δημιούργησαν ορισμένα απρόβλεπτα κοινωνικά και ατομικά προβλήματα. Το κλείσιμο των χώρων διασκέδασης και οι ψυχολογικές επιπτώσεις που προκλήθηκαν από την επιβολή των μέτρων, φαίνεται πως διαφοροποίησαν τις καταναλωτικές συνήθειες των ατόμων όσον αφορά το αλκοόλ. Αρκετοί ερευνητές από όλο τον κόσμο έθεσαν ως βασικό ερευνητικό ερώτημα το αν και κατά πόσο υπήρξε μεταβολή στη χρήση του αλκοόλ κατά τη διάρκεια του πρώτου κύματος της πανδημίας. Έτσι και στη παρούσα εργασία τέθηκε ως στόχος η ανάδειξη οποιασδήποτε μεταβολής στις καταναλωτικές συνήθειες του αλκοόλ λόγω καραντίνας, στους νεαρούς ενήλικες 18-30 ετών. Ο τρόπος διεξαγωγής της έρευνας πραγματοποιήθηκε μέσω ερωτηματολογίου με ερωτήσεις που μετρούν τη χρήση αλκοόλ γενικά και ειδικά στη περίοδο της καραντίνας, και μοιράστηκαν σε άντρες και γυναίκες μέσω GoogleForms. Ως ερευνητικά ερωτήματα τέθηκαν τα εξής: πως άλλαξαν οι καταναλωτικές συνήθειες του αλκοόλ την περίοδο της πανδημίας; Και δεύτερον :σχετίζεται η κοινωνική απομόνωση με την μεταβολή στην κατανάλωση του αλκοόλ; Αυτό που προέκυψε ήταν ότι κατά τη διάρκεια της πανδημίας το 50% του δείγματος δήλωσε ότι αύξησε τη χρήση είτε πολύ, είτε λίγο, είτε αρκετά, ενώ αναφορικά με το δεύτερο ερώτημα, ο μεγαλύτερος παράγοντας αύξησης της χρήσης αλκοόλ, ήταν η κοινωνική απομόνωση. Τα παραπάνω δημιουργούν την ανάγκη για την άμεση στελέχωση δομών υποστήριξης τόσο σε κοινωνικό όσο και ατομικό επίπεδο. Καθώς και στην αύξηση των δράσεων ευαισθητοποίησης και πρόληψης γύρω από το αλκοόλ, μέσω των σχολείων.
description: The social isolation measures, mainly lockdowns that were established globally as a result of the COVID-19 pandemic have led to unpredictable societal and personal issues. The shutdown of places of entertainment and the psychological fallout caused by the enforcement of the aforementioned measures seems to have diversified the habits of people in regard to alcohol consumption. Several researchers around the world have questioned if and by what degree have there been changes in alcohol consumption rates during the first wave of the pandemic. As such, the goal of the following assignment has been to study those changes in the group of young adults between 18 and 30 years of age. The present study took place via questionnaires that measure the general and specific alcohol consumption rate during the quarantine period and were distributed to both men and women through Google Forms. The following questions were set: how did the consumption habits of alcohol change during the pandemic period? And: Did social isolation contribute to changes in alcohol consumption? What emerged was that during the pandemic 50% of the sample stated that they increased their use either too much, or a little, or enough, while regarding the second question, the biggest factor in increasing alcohol use was social isolation. In conclusion, the results reveal a need for the establishment of support systems in a societal and personal level and call for an increased effort to create awareness in schools around alcohol and its negative effects.